./data/phi0914/phi00139/phi0914.phi00139.perseus-lat1.xml
nec umquam       ante tantum regionis eius hominum Romae fuerat   nam ex quo fama per gentes, quae Macedoniam adcolunt, vulgata est, crimina       querimoniasque de Philippo non neglegenter ab Romanis audiri, multis operae       pretium fuisse queri,  pro se quaeque civitates       gentesque, singuli etiam privatim—gravis enim adcola omnibus erat—Romam aut ad       spem levandae iniuriae aut ad deflendae solacium venerunt   et ab Eumene rege legatio cum fratre eius Athenaeo       venit ad querendum, simul quod non deducerentur ex Thracia praesidia, simul quod       in Bithyniam Prusiae bellum adversus Eumenem gerenti auxilia missa forent             respondendum ad omnia  iuveni tum admodum Demetrio erat  cum haud facile esset aut ea, quae       obicerentur, aut quae adversus ea dicenda erant, memoria complecti—  nec enim multa solum, sed etiam pleraque oppido quam       parva erant, de controversia finium, de hominibus raptis pecoribusque abactis,       de iure aut dicto per libidinem aut non dicto, de rebus per vim aut per gratiam       iudicatis—  ,nihil horum neque Demetrium docere       dilucide nec se satis liquido discere ab eo senatus cum cerneret posse, simul et       tirocinio et perturbatione iuvenis moveretur, quaeri iussit ab eo, ecquem de his       rebus commentarium a patre accepisset   cum       respondisset accepisse se, nihil prius nec potius visum est quam regis ipsius de       singulis responsa accipere  librum extemplo poposcerunt, deinde ut ipse       recitaret permiserunt   erant autem de singulis       rebus in breve coactae causae, ut alia fecisse se secundum decreta legatorum       diceret, alia non per se stetisse, quo minus faceret, sed per eos ipsos, qui       accusarent   interposuerat et querellas de       iniquitate decretorum et quam non ex  aequo disceptatum apud Caecilium foret indigneque sibi nec ullo suo       merito insultatum ab omnibus esset   has notas       irritati eius animi conlegit senatus; ceterum alia excusanti iuveni, alia       recipienti futura ita,  ut maxime vellet       senatus, responderi placuit, nihil patrem eius neque rectius nec magis quod ex       voluntate senatus esset, fecisse, quam quod, utcumque ea gesta essent, per       Demetrium filium satisfieri voluisset Romanis         multa et dissimulare et oblivisci et pati praeterita senatum posse, et credere       etiam, Demetrio credendum esse:  obsidem enim       se animum eius habere, etsi corpus patri reddiderit, et scire, quantum salva in       patrem pietate possit, amicum eum populi Romani esse,  honorisque eius causa missuros in Macedoniam legatos, ut, si quid       minus factum sit, quam debuerit, tum quoque sine piaculo rerum praetermissarum       fiat  velle etiam sentire Philippum, integra omnia sibi cum populo Romano       Demetri filii beneficio esse   haec, quae augendae amplitudinis eius            causa facta erant, extemplo in invidiam, mox etiam in perniciem       adulescenti verterunt